2021. gada 17. augustā Noteikumi Nr. 564

Rīgā (prot. Nr. 56 32. §)

**Grozījumi Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi"**

Izdoti saskaņā ar Augstskolu likuma 46.1 panta ceturto daļu,

Izglītības likuma 11.2 panta sesto daļu, 14. panta 27. un 30. punktu

un Starptautisko skolu likuma 12. panta otro daļu

1. Izdarīt Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi" (Latvijas Vēstnesis, 2019, 129. nr.; 2020, 103B. nr.; 2021, 83. nr.) šādus grozījumus:

1.1. papildināt 3. punktu aiz vārdiem "uzskaites datubāze" ar vārdiem "izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija";

1.2. papildināt 11.20. apakšpunktu aiz vārda "statusu" ar vārdiem "un apakšstatusu";

1.3. izteikt 11.30. apakšpunktu šādā redakcijā:

"11.30. izglītības dokumentā vai tā pielikumā norādītie valsts pārbaudījumu (tai skaitā kvalifikācijas eksāmenu) rezultāti;";

1.4. papildināt noteikumus ar 11.35. apakšpunktu šādā redakcijā:

"11.35. izglītojamā īpašie sasniegumi – dalība mācību priekšmetu olimpiādēs, zinātniski pētniecisko darbu konkursos, projektos un citos pasākumos;";

1.5. papildināt noteikumus ar 11.36. apakšpunktu šādā redakcijā:

11.36. informāciju par prakses laiku profesionālās pamatizglītības, arodizglītības un profesionālās vidējās izglītības programmās.";

1.6. papildināt 11.113. apakšpunktu aiz vārda "statusu" ar vārdiem "un apakšstatusu";

1.7. papildināt noteikumus ar 12.1.10.2 apakšpunktu šādā redakcijā:

"12.1.10.2 datums, kad studējošais beidzis studijas konkrētā augstākās izglītības programmā (norāda, ja atšķiras no šo noteikumu 12.6. apakšpunktā minētās informācijas);";

1.8. papildināt noteikumus ar 12.2.9.1 apakšpunktu šādāredakcijā:

"12.2.9.1 visu semestrī vai studiju gadā (kursā) paredzēto (atbilstoši studējošā studiju plānam) studiju kursu vidējā svērtā atzīme;";

1.9. papildināt noteikumus ar 12.10. apakšpunktu šādāredakcijā:

"12.10. pieteikumu stipendijas sociālajam atbalstam "Studētgods" (turpmāk – sociālā stipendija "Studētgods") saņemšanai – atbilstoši normatīvajiem aktiem par sociālo stipendiju "Studētgods".";

1.10. papildināt 18. punktu ar otro teikumu šādā redakcijā:

"Par izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju sistēmā iekļauj informāciju saskaņā ar normatīvajiem aktiem par minēto dokumentāciju.";

1.11. papildināt noteikumus ar 23.5. apakšpunktu šādā redakcijā:

"23.5. par absolventu skaitu, kuri dibinājuši uzņēmumus un kuriem pieder kapitāldaļas, norādot arī absolventu dibināto uzņēmumu skaitu.";

1.12. papildināt noteikumus ar 39.1 punktu šādā redakcijā:

"39.1 Šo noteikumu 12.2.9.1 apakšpunktā minēto informāciju augstākās izglītības iestādes ievada sistēmā katru gadu līdz 20. februārim un 20. septembrim.";

1.13. papildināt noteikumus ar 40.1 punktu šādā redakcijā:

"40.1 Lai nodrošinātu šo noteikumu 12.10. apakšpunktā minētās informācijas ievadi un aktualizēšanu, sistēma no Sabiedrības integrācijas fonda, Uzturlīdzekļu garantijas fonda administrācijas, Valsts ieņēmumu dienesta un Pilsonības un migrācijas lietu pārvaldes tiešsaistes režīmā saņem un saglabā informāciju, kas atbilstoši normatīvajiem aktiem par studējošo sociālo stipendiju "Studētgods" ir nepieciešama sociālās stipendijas "Studētgods" piešķiršanai.";

1.14. aizstāt 55.3. apakšpunktā vārdus "nākamajā dienā" ar vārdiem "trīs gadus";

1.15. svītrot 56.3., 56.5. un 57.7. apakšpunktu;

1.16. aizstāt 57.11. apakšpunktā vārdu "gadu" ar vārdiem "piecus gadus";

1.17. papildināt noteikumus ar 57.13. apakšpunktu šādā redakcijā:

"57.13. šo noteikumu 12.2.9.1 un 12.10. apakšpunktā minēto informāciju – dienā, kad sociālās stipendijas "Studētgods" saņēmējs vai sociālās stipendijas "Studētgods" pieteicējs ir sasniedzis 28 gadu vecumu.";

1.18. papildināt noteikumus ar 66.2 punktu šādā redakcijā:

"66.2 Sistēmā esošo informāciju var izsniegt zinātniskajām institūcijām, žurnālistiem un trešajām pusēm, kas veic pētījumus atbilstoši līgumam, kas noslēgts ar Izglītības un zinātnes ministriju vai tās padotības iestādi, ja saņemts rakstveida pieprasījums, kurā norādīts mērķis, kādam tā tiks izmantota. Personu datus nodod, anonimizējot personas vārdu, uzvārdu un personas kodu, izņemot gadījumu, ja šajā punktā minētajos līgumos noteikts citādi.";

1.19. papildināt noteikumus ar 80. un 81. punktu šādā redakcijā:

"80. Šo noteikumu 11.32. apakšpunktā minēto informāciju par izglītojamiem, kuriem vērtējumi izteikti ar sasniedzamajiem rezultātiem mācību jomās, par 2020./2021. mācību gadu sistēmā ievada brīvprātīgi.

81. Šo noteikumu 40.1 punktā minēto informāciju Sabiedrības integrācijas fonds līdz tiešsaistes datu apmaiņas risinājumu izstrādei sniedz manuālā režīmā. Sistēma informāciju tiešsaistes režīmā no Valsts ieņēmumu dienesta saņem ar 2022. gada 1. janvāri, bet no Pilsonības un migrācijas lietu pārvaldes – ar 2023. gada 1. janvāri."

2. Šo noteikumu 1.8. apakšpunkts stājas spēkā 2021. gada 1. septembrī.

3. Šo noteikumu 1.1., 1.4. un 1.10. apakšpunkts stājas spēkā 2022. gada 1. septembrī.

4. Šo noteikumu 1.3. un 1.5. apakšpunkts stājas spēkā 2023. gada 1. septembrī.

Ministru prezidents A. K. Kariņš

Izglītības un zinātnes ministre A. Muižniece